Държавен вестник, бр. 97, 2009 г., стр. 13

БРОЙ  97	
Д Ъ Р Ж А В Е Н  В Е С Т Н И К 	
СТР.  13  
5. координира дейностите и мерките, пред­
приемани от държавните органи, организации и 
институции, както и от органите на местното са­
моуправление в областта на децентрализацията;
6. извършва ежегоден мониторинг за постига­
не на целите на Стратегията за децентрализация;
7. подготвя и внася в Министерския съвет 
до 31 май на съответната година ежегоден 
доклад за изпълнението на Стратегията за 
децентрализация.
Чл. 2. (1) Съветът се състои от председател, 
двама заместник-председатели и членове.
(2) Председател на съвета е министърът на 
регионалното развитие и благоустройството, а 
заместник-председатели – заместник-министър 
на регионалното развитие и благоустройството 
и представител на органите на местното само­
управление и местната администрация.
(3) Постоянни членове на съвета са: замест­
ник-министър на финансите, на икономиката, 
енергетиката и туризма, на образованието, 
младежта и науката, на труда и социалната 
политика и на околната среда и водите, съвет­
ник към политическия кабинет на министър-
председателя, областните управители на област 
Пловдив, област Плевен и Софийска област и 
девет представители на органите на местното 
самоуправление и местната администрация. 
(4) Като членове на съвета с право на глас 
при обсъждане на въпроси, отнасящи се до 
тяхната компетентност, участват и заместник-
министър на земеделието и храните, на пра­
восъдието, на транспорта, информационните 
технологии и съобщенията, на вътрешните 
работи, на отбраната, на здравеопазването, 
на културата и на физическото възпитание и 
спорта, както и съответен брой представители 
на органите на местното самоуправление и 
местната администрация.
(5) Участието на членовете в дейността на 
съвета е лично. При обективна невъзможност 
да участват в заседанията на съвета членовете 
му се представляват от изрично упълномощени 
за това длъжностни лица. 
(6) Поименният състав на съвета се опре­
деля със заповед на председателя на съвета по 
предложение на съответните министри и на 
Управителния съвет на Националното сдружение 
на общините в Република България.
Чл. 3. (1) Съветът провежда редовни засе­
дания най-малко веднъж на 4 месеца.
(2) Заседанията на съвета се свикват от 
председателя или по инициатива най-малко на 
една трета от членовете му.
(3) Дневният ред и материалите за засе­
данията се изпращат на членовете на съвета 
най-малко 5 дни преди датата на заседанието. 
Промени и предложения по дневния ред може 
да предлага всеки член на съвета най-късно 
един ден преди датата на заседанието. Предло­
женията и промените в дневния ред се гласуват 
от съвета.
(4) Заседанията на съвета се откриват и 
провеждат, ако на тях присъстват не по-малко 
от половината от постоянните членове. Реше­
нията се вземат с мнозинство от две трети от 
присъстващите членове.
(5) В протокола се отразяват само взетите 
решения. Протоколът се подписва от секре­
таря и се утвърждава от председателя и към 
него се прилагат документите, разгледани на 
заседанието, и взетите решения.
(6) За участие в работата на съвета не се 
дължи възнаграждение.
Чл. 4. (1) При необходимост по покана на 
председателя в работата на съвета могат да 
участват представители на постоянните комисии 
на Народното събрание, както и представители 
на други държавни институции, местни власти 
и неправителствени организации, имащи отно­
шение към разглежданите въпроси.
(2) Съветът може да привлича експерти и да 
създава работни групи по конкретни въпроси, 
свързани с непосредственото изпълнение на 
функциите му.
Чл. 5. (1) Председателят на съвета:
1. представлява съвета;
2. насрочва заседанията, определя дневния 
ред и ръководи заседанията на съвета;
3. организира и контролира изпълнението 
на решенията на съвета;
4. внася за разглеждане на заседания на 
Министерския съвет предложенията по чл. 1, 
ал. 2, т. 4.
(2) При отсъствие на председателя неговите 
функции се изпълняват от определен от него 
заместник-председател.
Чл. 6. (1) Административното и техническо­
то обслужване и експертното осигуряване на 
съвета се осъществява от дирекция „Държавна 
администрация“ на Министерския съвет, коя­
то изпълнява функциите на секретариат, и се 
организира от секретар на съвета – държавен 
служител с ръководни функции от дирекция 
„Държавна администрация“.
(2) Секретариатът осъществява експертното 
осигуряване на съвета, като:
1. организира събирането и обобщава пред­
ставените становища по разглежданите от 
съвета материали;
2. изразява становища и предложения по 
законосъобразността и целесъобразността на 
предложените за приемане от съвета решения;
3. анализира и координира изпълнението 
на Стратегията за децентрализация и мерките, 
предвидени с програмата за изпълнението є;
4. организира и координира подготовката, а 
при необходимост – участва в подготовката на 
проекти на актове по чл. 1, ал. 2, т. 4 за внася­
нето им за заседание на Министерския съвет;
5. координира работата на създадените от 
съвета работни групи по чл. 4, ал. 2;
6. координира и подпомага изпълнението 
и отчитането на изпълнението на решенията 
на съвета;